ફિફાના પ્રમુખ જિઆની ઈન્ફેન્ટિનોએ ગુફામાં ફસાઈને મોત સામે ઝઝૂમીને બહાર આવેલી થાઈલેન્ડના છોકરાઓની ફૂટબોલ ટીમને રશિયામાં રમાઈ રહેલા ફૂટબોલ વર્લ્ડ કપની ફાઈનલ મેચ જોવાનું આમંત્રણ આપ્યું છે. ઈન્ફેન્ટિનોએ વિશ્વાસ વ્યક્ત કર્યો હતો કે બે સપ્તાહ પહેલા પૂરમાં ફસાઈ ગયેલી વાઈલ્ડ બોઅર્સ ટીમને 15 જૂલાઈએ રમાનારી ફાઈનલ પહેલા બચાવી લેવામાં આવશે. તેમણે ફૂટબોલ એસોસિયેશન ઓફ થાઈલેન્ડના પ્રમુખને લખેલા એક પત્રમાં કહ્યું હતું કે અમને આશા છે કે તેઓ ટૂંક સમયમાં જ તેમને બચાવી લેવામાં આવશે અને ખેલાડીઓ પોતાના પરિવારજનોને મળી શકશે.